Жалба, подадена на 22 ноември 2024 г. —Конов/Съвет
(Дело T-600/24)
Език на производството: френски
Страни
Жалбоподател: Дмитрий Конов (Москва, Русия) (представител: F. Bélot, адвокат)
Ответник: Съвет на Европейския съюз
Искания
Жалбоподателят моли Общия съд:
да отмени Решение на (ОВППС) 2024/24561 на Съвета от 12 септември 2024 година за изменение на Решение 2014/145/ОВППС относно ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна в частта, в която името на жалбоподателя е запазено в приложението към него, но са променени основанията за включването му,
да отмени Регламент за изпълнение (ЕС) 2024/24551 на Съвета от 12 септември 2024 година за прилагане на Регламент (ЕС) № 269/2014 относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна в частта, в която името на жалбоподателя е запазено в приложението към него, но са променени основанията за включването му,
да осъди Съвета да заплати 500 000 евро по предварителни изчисления за претърпените от жалбоподателя вреди,
да осъди Съвета да заплати съдебните разноски.
Основания и основни доводи
Жалбоподателят излага четири основания в подкрепа на жалбата, които са идентични или сходни с тези по дело T-326/22, Конов/Съвет1 .
____________
1 Решение (ОВППС) 2024/2456 на Съвета от 12 септември 2024 година за изменение на Решение 2014/145/ОВППС относно ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна (ОВ L, 2024/2456).
1 Регламент за изпълнение (ЕС) 2024/2455 на Съвета от 12 септември 2024 година за прилагане на Регламент (ЕС) № 269/2014 относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна (ОВ L, 2024/2455).
1 ОВ 2022, C 276, стр. 22.